Ամեն տարի այս օրը Հայաստանում հիշում են 1999-ի հոկտեմբերի 27-ի զարհուրելի ողբերգությունը, երբ Ազգային ժողով ներխուժած մի խումբ ահաբեկիչներ գնդակահարեցին Հայաստանի վարչապետ Վազգեն Սարգսյանին, Ազգային ժողովի նախագահ Կարեն Դեմիրճյանին, նրա երկու տեղակալներ Յուրի Բախշյանին ու Ռուբեն Միրոյանին, օպերատիվ հարցերի նախարար Լեոնարդ Պետրոսյանին, պատգամավորներ Արմենակ Արմենակյանին, Միքայել Քոթանյանին ու Հենրիկ Աբրահամյանին: Օրենսդիր մարմնի նիստերի դահլիճում արձակած կրակոցների հետևանքով մի քանի նախարարներ ու պատգամավորներ ստացել էին տարբեր աստիճանի հրազենային վնասվածքներ: